భారత్ పై ప్రభావం ఫెడ్ తాజా వడ్డీ రేట్ల పెంపు ప్రభావం ప్రస్తుతానికి భారత స్టాక్ మార్కెట్పై పెద్దగా ఉండదని భావిస్తున్నారు. ఆ అంచనాతోనే గురువారం సెన్సెక్స్, నిఫ్టీ మరో ఆల్టైమ్ హై స్థాయికి చేరాయి. ‘మన మార్కెట్ అమెరికా వడ్డీ రేట్ల పెంపును తట్టుకునేందుకు సిద్ధంగానే ఉంది. అమెరికాలో వడ్డీ రేట్లు నిదానంగా పెరగడం వర్థమాన దేశాలకు ఒక విధంగా మంచిదే’ అని కేంద్ర ఆర్థిక వ్యవహారాల కార్యదర్శి శక్తికాంత దాస్ ట్వీట్ చేశారు. భారత ఆర్థిక వ్యవస్థపైనా ఫెడ్ వడ్డీ రేట్ల ప్రభావం పెద్దగా ఉండదని కేంద్ర ప్రభుత్వ ప్రధాన ఆర్థిక సలహాదారు (సిఈ) అరవింద్ సుబ్రమణియన్ చెప్పారు. ‘అమెరికాలో వడ్డీ రేట్ల పెంపు ఊహించిందే. మన దేశంపై దీని ప్రభావం పెద్దగా ఉండదు’ అన్నారు. అయితే దీని వలన డాలర్తో రూపాయి మారకం విలువ పెరిగితే మాత్రం ఎగుమతులపై ఆ ప్రభావం కొద్దిగా ఉండే అవకాశం ఉందన్నారు.రేట్లు తగ్గకపోవచ్చు... ఫెడ్ చర్యతో దేశీయంగా వడ్డీ రేట్లు తగ్గే అవకాశాలు మూసుకుపోయాయి. పెరుగుతున్న ద్రవ్యోల్బణంతో ఆర్బిఐ ఇప్పటికే ఆందోళన చెందుతోంది. తాజా పరిణామాలతో వచ్చే నెల 4-5 తేదీల్లో జరిగే ద్రవ్య, పరపతి సమీక్షలోనూ ఆర్బిఐ వడ్డీ రేట్లు తగ్గించే అవకాశం లేదని ఆర్థికవేత్తలంటున్నారు. ‘ఆర్బిఐ ఇక వడ్డీ రేట్లు తగ్గించదు. వడ్డీ రేట్ల తగ్గింపు రోజులు అయిపోయాయి’ అని క్రిసిల్ ప్రధాన ఆర్థికవేత్త డికె జోషి అన్నారు.
bharat pai prabhaavam fed taja vaddi retla pempu prabhaavam prastutaaniki bhaarata stack marketpy peddagaa undadani bhaavistunnaaru. aa anchanaathone guruvaram sensex, nifty maro altime hai sthaayiki cherayi. ‘mana market america vaddi retla pempunu tattukunenduku siddhamgaane undi. americalo vaddi retlu nidaanamgaa peragadam vardhamaana deshaalaku oka vidhamgaa manchide’ ani kendra aardhika vyavahaaraala kaaryadarsi saktikaanta das tweet chesaru. bhaarata aardhika vyavasthapainaa fed vaddi retla prabhaavam peddagaa undadani kendra prabhutva pradhaana aardhika salahaadaaru (siiee) aravind subramanian cheppaaru. ‘americalo vaddi retla pempu oohinchinde. mana desampai deeni prabhaavam peddagaa undadu’ annaru. ayithe deeni valana daalartho roopaayi maarakam viluva perigithe maatram egumatulapai aa prabhaavam koddigaa unde avakaasam undannaaru.retlu taggakapovachhu... fed charyatho desheeyamgaa vaddi retlu tagge avakaasaalu moosukupoyaayi. perugutunna dravyolbanamto arbi ippatike aandolana chendutondi. taja parinaamaalatoe vache nela 4-5 tedeello jarige dravya, parapati sameekshaloonuu arbi vaddi retlu tagginche avakaasam ledani aardhikavettalantunnaa. ‘arbi ika vaddi retlu tagginchadu. vaddi retla taggimpu rojulu aipoyayi’ ani crisil pradhaana aardhikavetta dike joshi annaru.